Andres Kuusk

Andres Kuusk  (sündinud 26. oktoobril 1947 Vändras) on eesti atmosfäärifüüsik.

Elulugu
Ta sündis kooliõpetaja peres.

Lõpetas 1965 Vändra Keskkooli ja 1970 Tartu ülikooli atmosfäärifüüsika erialal cum laude.

Töökohad:
 1972. aastast Tartu Observatooriumi nooremteadur, vanemteadur, juhtivteadur
 1992–1997 Tartu Ülikooli ja Tartu Observatooriumi biogeofüüsika ühisõppetooli kaasprofessor
 2005. aastast  Tartu Observatooriumi kaugseire osakonna juhataja

Teadustöö ja õppetöö
Füüsika-matemaatikakandidaat atmosfäärifüüsikas, kandidaaditöö "Pilveväljade struktuur ja kiirgusrežiim aluspinnal", juhendaja Ülo Mullamaa, kaitses 1979 Leningradis Geofüüsika Peaobservatooriumis.

Doktoriväitekirja geofüüsikas "Taimkatte peegeldumise opositsiooniefekt" kaitses 1991. aastal Tartu Ülikoolis.

Lugenud TÜ-s kiirguslevi, juhuslike funktsioonide teooria ja looduslike ressursside kursuseid ning EPMÜ-s geoinfosüsteemide kursust.

Olnud 1994 USA-s Goddardi Kosmosekeskuses, 1995 Prantsuse Rahvuslikus Põllumajanduse Uurimise Instituudis (INRA) ja 1996 Hiina TA Geograafia Instituudis külalisteadur.

Uurinud Atlandi passaatide vööndi rünkpilvede struktuuri ning kiirguslevi pilvise atmosfääri tingimustes.

Liitus 1979 professor Juhan Rossi taimkatte optilisi omadusi uurivate teadlaste koolkonnaga. Põhiuurimisvaldkonnaks sai optilise kiirguse levi taimkattes ning taimkatte optiline kaugseire. Loonud taimkattelt optilise kiirguse peegeldumise opositsiooniefekti teooria ja peegldumise teoreetilisi mudeleid. Mõõtnud taimkattelt peegelduva optilise kiirguse indikatrisse ja spektreid ning konstrueerinud selle tarbeks mõõteriistu. Osalenud rahvusvahelistes projektides TROPEX-74, RESE, VALERI ja CROMA.

1999–2009 teadusajakirja 'Agricultural and Forest Meteorology' toimetuskolleegiumi liige, 1999–2005 teadusajakirja 'Agronomie' (INRA, Pariis) erialatoimetaja.

2005–2006 NATO ekspert-konsultant kaugseire alal. Alates 2002. aastast Tartu Observatooriumi nõukogu liige.

Avaldanud üle 100 teadustrükise. Ta on tõlkinud eesti keelde Rooma Klubi aruandena ilmunud raamatu "Kasvu piirid". Avaldanud kirjutisi kultuurilehes Sirp.

Publikatsioone
 Kuusk, Andres (2018). Canopy radiative transfer modeling. S. Liang (Toim.) Comprehensive Remote Sensing. V. 3, Terrestrial Ecosystems (9-22). Oxford: Elsevier.
 Kuusk, Andres; Lang, Mait; Kuusk, Joel (2013). Database of optical and structural data for the validation of forest radiative transfer models. Alexander A. Kokhanovsky (Toim.). Radiative Transfer and Optical Properties of Atmosphere and Underlying Surface (109–148). Berlin-Heidelberg: Springer.
 Kuusk, Andres; Nilson, Tiit; Kuusk, Joel; Lang, Mait (2010). Reflectance spectra of RAMI forest stands in Estonia: Simulations and measurements. Remote Sensing of Environment, 114(12), 2962–2969.
  Rautiainen, M.; Lang, M.; Mõttus, M.; Kuusk, A.; Nilson, T.; Kuusk, J.; Lükk, T. (2008). Multi-angular reflectance properties of a hemiboreal forest: an analysis using CHRIS PROBA data. Remote Sensing of Environment, 112(5), 2627–2642.
 Kuusk, A.; Lang, M.; Nilson, T. (2004). Simulation of the reflectance of ground vegetation in sub-boreal forests. Agricultural and Forest Meteorology, 126(1–2), 33–46.
 Kuusk, A.; Nilson, T.; Paas, M. (2002). Angular distribution of radiation beneath forest canopies using a CCD-radiometer. Agricultural and Forest Meteorology, 110(4), 259–273.
 Kuusk, Andres (2001). A two-layer canopy reflectance model. Journal of Quantitative Spectroscopy & Radiative Transfer, 71(1), 1–9.
 Kuusk, A. (1998). Monitoring of vegetation parameters on large areas by the inversion of a canopy reflectance model. International Journal of Remote Sensing, 19(15), 2893–2905.
 Kuusk, A. (1994). A multispectral canopy reflectance model. Remote Sensing of Environment, 50(2), 75–82.
 Kuusk, A. (1991). The hot spot effect in plant canopy reflectance. R.B. Myneni, J. Ross(Eds.) (Toim.). Photon-Vegetation Interactions. Applications in Optical Remote Sensing and Plant Ecology (139–159). Berlin: Springer Verlag
 Mullamaa, Ü.-A.; Sulev, M.; Põldmaa, V.; Ohvril, H.; Niilisk, H.; Allenov, M.; Tchubakov, L.; Kuusk, A. (1972). Stochastic Structure of Cloud and Radiation Fields. Tartu: Acad., Sci. ESSR // US NASA, Technical Translation F-822 (1975).

Artiklid eestikeelses perioodikas
 Donella H. Meadows, Dennis L. Meadows, Jørgen Randers, William W. Behrens III (tõlkinud Andres Kuusk). Kasvu piirid: Rooma Klubi projekti „Inimkonna ohud“ aruanne. Akadeemia, nr 5, 6, 7, 8, 9, 2022.
 Andres Kuusk. Suveaeg ja talveaeg. Sirp, 23.10.2020.
 Andres Kuusk. Energia ja kliima. Sirp, 18.09.2020.
 Andres Kuusk. Kõige tähtsam on energia. Sirp, 8.11.2019.

Tunnustus
 2020 – Tartu Ülikooli aumärk

Viited

Välislingid
Koduleht Tartu Observatooriumis

Eesti atmosfäärifüüsikud
Vändra Gümnaasiumi vilistlased
Tartu Ülikooli füüsika-keemiateaduskonna vilistlased‎
Sündinud 1947